Publication: Magyar Közlöny
Issue: MK-1998-27 (Year: 1998, Number: 27)
Era: 1990-2004
Section: „45. számú melléklet a 109/1997. (XII. 30.) FM rendelethez
Paragraph Index: 358

b) E rendelet alkalmazásában: — állomány alatti erdőfelújítás: a legfeljebb hetven, legalább harminc százalék záródású idős állomány alatt megtelepült mageredetű természetes újulat, valamint az ilyen állományok alatti mesterséges erdőfelújítás (alátelepítés); — egyéves erdőfelújítás: minden olyan mesterséges erdőfelújítás, ahol a külön jogszabály szerinti első kivitel, vagy az ötven százalékot meghaladó mértékű pótlás óta egy tenyészeti időszak telt el, a tölgy és cser, magas kőris, fehér- és szürke nyár, a fehér fűz főfafajú állományok tarvágását követően megjelent mageredetű természetes újulat és az akác, szürkenyár, valamint az éger sarjeredetű újulat a tarvágást követő tenyészeti időszak végén; — többéves erdőfelújítás: a természetes mageredetű újulat és az alátelepítés az idős állomány végvágását vagy harminc százalék záródás alá bontását követő tenyészeti év végétől a befejezésig, a sarjeredetű újulat a tarvágást követő második tenyészeti időszak végétől a befejezésig, valamint a tarvágást követő mesterséges erdőfelújítás, amelynél a sikeres első kivitel óta legalább két tenyészeti időszak eltelt, egészen a befejezésig; — befejezett erdőfelújítás: minden olyan mesterséges és természetes erdőfelújítás, amit az erdészeti hatóság a külön rendeletbe foglalt Erdőrendezési Szabályzatban meghatározott szakmai követelmények szerint befejezettnek nyilvánít. Az ellenőrzést és a műszaki átvételt az erdészeti hatóság az államigazgatási eljárás szabályai szerint végzi.

Source: https://magyarkozlony.hu/hivatalos-lapok/f5e6a6b924d3c3ac3d396e3e040c71a63bf3dcc3/dokumentumok/b770aed50a8f1f5959c695b82f6cd6baafe1e9c9/letoltes